**projektas**

**reg. Nr. T-245**

**2.30. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2015 M. RUGSĖJO 29 D. SPRENDIMO NR. T1-129 ,,DĖL PASVALIO RAJONO SAVIVALDYBĖS PARDUODAMŲ BŪSTŲ IR PAGALBINIO ŪKIO PASKIRTIES PASTATŲ SĄRAŠO PATVIRTINIMO“ PAKEITIMO**

2021 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi ir Lietuvos Respublikos paramos būstui įsigyti ar išsinuomoti įstatymo 25 straipsnio 5 dalimi, Pasvalio rajono savivaldybės taryba n u s p r e n d ž i a:

Pakeisti Pasvalio rajono savivaldybės parduodamų būstų ir pagalbinio ūkio paskirties pastatų sąrašą, patvirtintą Pasvalio rajono savivaldybės tarybos 2015 m. rugsėjo 29 d. sprendimu Nr. T1-129 ,,Dėl Pasvalio rajono savivaldybės parduodamų būstų ir pagalbinio ūkio paskirties pastatų sąrašo patvirtinimo“ (Pasvalio rajono savivaldybės tarybos 2020 m. rugpjūčio 26 d. sprendimo Nr. T1-145 redakcija) (su visais aktualiais pakeitimais), ir jį išdėstyti nauja redakcija (pridedama).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus specialistė Živilė Kripaitienė

2021-12-03

Suderinta DVS Nr. RTS-261

PATVIRTINTA

Pasvalio rajono savivaldybės tarybos 2015 m. rugsėjo 29 d. sprendimu Nr. T1-129

(Pasvalio rajono savivaldybės tarybos 2021 m. gruodžio d. sprendimo Nr. T1-redakcija)

**PASVALIO RAJONO SAVIVALDYBĖS PARDUODAMŲ BŪSTŲ IR PAGALBINIO ŪKIO PASKIRTIES PASTATŲ SĄRAŠAS**

|  |  |  |  |
| --- | --- | --- | --- |
| Eil. Nr. | Pavadinimas | Adresas | Bendras patalpų plotas, kv. m |
| 1. | Butas su priklausiniais | Biržų g. 26-3, Pasvalys | 46,12 |
| 2. | Butas su priklausiniais | Svalios g. 11B-3, Pasvalys | 40,25 |
| 3. | Butas su priklausiniais | Vytauto g. 16-5, Joniškėlis | 34,73 |
| 4. | Butas su priklausiniais | Pabėrvalkių k. 4-1, Pušaloto sen. | 46,97 |
| 5. | Gyvenamasis namas su priklausiniais | Vytauto g. 62, Joniškėlis | 48,20 |
| 6. | Butas su priklausiniais | G. Petkevičaitės – Bitės g. 30-4, Joniškėlis | 43,22 |
| 7. | Butas su priklausiniais | Baluškių g. 6-3, Daujėnai | 69,15 |

\_\_\_\_\_\_\_\_\_\_\_\_

 Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2015 M. RUGSĖJO 29 D. SPRENDIMO NR. T1-129 ,,DĖL PASVALIO RAJONO SAVIVALDYBĖS PARDUODAMŲ BŪSTŲ IR PAGALBINIO ŪKIO PASKIRTIES PASTATŲ SĄRAŠO PATVIRTINIMO“ PAKEITIMO**

2021 m. gruodžio 3 d.

Pasvalys

**1. Sprendimo projekto rengimo pagrindas.**

Atsižvelgiant į būsto nuomininkės pateiktą prašymą, pakeisti Pasvalio rajono savivaldybės parduodamų būstų ir pagalbinio ūkio paskirties pastatų sąrašą, įrašant į jį butą su priklausiniais, esantį Baluškių g. 6-3, Daujėnų mstl., Daujėnų sen., Pasvalio r. sav. (toliau – būstas).

**2. Sprendimo projekto tikslai ir uždaviniai.**

Socialinį būstą nuomininkė nuomojosi nuo 2009 m. vasario 11 d. 2021 m. rugsėjo 29 d. Pasvalio rajono savivaldybės tarybos sprendimu Nr. T1-188 „Dėl Pasvalio rajono savivaldybės būsto nuomos“ nuspręsta būstą jai nuomoti vienerių metų laikotarpiui kaip savivaldybės būstą. 2021 m. spalio 18 d. sutarytas susitarimas Nr. 501 dėl socialinio būsto 2009 m. vasario 11 d. nuomos sutarties Nr. 157 pakeitimo.

Lietuvos Respublikos paramos įsigyti ar išsinuomoti įstatymo 25 straipsnio 2 dalies 5 punkte nustatyta, jog parduodami tie savivaldybės būstai, kurie nuomojami ne socialinio būsto nuomos sąlygomis, ir kuriuose nuomininkai yra išgyvenę ne trumpiau kaip 5 metus, neatsižvelgiant į taikytas būsto nuomos sąlygas.

 Papildžius ir patvirtinus parduodamų Savivaldybės būstų ir pagalbinio ūkio paskirties pastatų sąrašą, bus sudarytos sąlygos būsto nuomininkei pagal pateiktą prašymą įsigyti nurodytą turtą, o Savivaldybei gauti pajamas į Savivaldybės biudžetą ir panaudoti socialinio būsto fondo plėtrai.

**3. Kokios siūlomos naujos teisinio reguliavimo nuostatos ir kokių rezultatų laukiama.**

 Šiuo sprendimo projektu keičiamas Pasvalio rajono savivaldybės tarybos 2015 m. rugsėjo 29 d. sprendimu Nr. T1-129 ,,Dėl Pasvalio rajono savivaldybės parduodamų būstų ir pagalbinio ūkio paskirties pastatų sąrašo patvirtinimo“ (su visais aktualiais pakeitimais) patvirtintas Savivaldybės parduodamų būstų ir pagalbinio ūkio paskirties pastatų sąrašas.

**4. Skaičiavimai, išlaidų sąmatos, finansavimo šaltiniai**.

Lėšų nereikės.

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**7. Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatoriai – Pasvalio rajono savivaldybės administracijos Strateginio planavimo ir investicijų skyrius.Asmuo atsakingas už sprendimo vykdymo kontrolę **–** Pasvalio rajono savivaldybės administracijos Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus specialistė Živilė Kripaitienė